rejauldu/bengali-wikipedia huggingface dataset:
ভিকে বা ভিকোনতাকতে () হল বিশ্বের ২য় বৃহত্তম সামাজিক নেটওয়ার্কিং ওয়েবসাইট, রাশিয়া এবং সাবেক সোভিয়েত প্রজাতন্ত্রগুলি, যেমন ইউক্রেন, বেলারুশ ও কাজাখস্তান -এ এটি সর্বাধিক জনপ্রিয় ওয়েবসাইট। এই সামাজিক নেটওয়ার্কিং পরিসেবাটি বাংলাসহ অনেক ভাষায় উপলবদ্ধ, কিন্তু এটি রুশ ভাষা ব্যবহারকারীদের মধ্যে বেশি জনপ্রিয়।  ইতিহাস thumb|300px|সবচেয়ে জনপ্রিয় সামাজিক নেটওয়ার্ক দেশ অনুযায়ী২০০৬ সালে পাভেল দুরভ ভিকোনতাকতে পরীক্ষামূলকভাবে চালু করে। ২০০৭ সালে এটি রুশ বেসরকারিভাবে প্রতিষ্ঠিত কোম্পানি হিসেবে নিবন্ধন করে। পাভেল দুরভ বিশ্ববিদ্যালয় থেকে বের হওয়ার পর এই সেবাটি শুরু করে। প্রথম দিকে শুধু বিশ্ববিদ্যালয় শিক্ষার্থীদের জন্য নিমন্ত্রণভিত্তিকভাবে খোলা থাকলেও খুব দ্রুতই এটি ছড়িয়ে পরে।  ফেব্রুয়ারি ২০০৭ তে রুশ সামাজিক যোগাযোগ পরিধিতে ১ লক্ষ ব্যবহারকারী অধিগ্রহণে সক্ষম হয় ভিকে, যা তাদেরকে দ্বিতীয় বৃহত্তম কোম্পানিতে পরিণত করে। সেই মাসেই তারা একটি ডিনাইয়াল অব সার্ভিস হামলার সম্মুখীন হয়। এপ্রিল ২০০৮ এর মধ্যে ব্যবহারকারী সংখ্যা ১ কোটি ছাড়িয়ে যায় ও প্রতিযোগী ওডনোক্লাসনিকি বা ওকে.রু কে পিছনে ফেলে দেয়।   মালিকানা  শুরুতে পাভেল দুরভ কোম্পানির ২০% মালিকানা এবং অন্য তিন রুশ-ইসরায়েলি বিনিয়োগকারী মোট ৬০%, ১০%, ১০% করে অংশীদারত্ব নিয়েছিল। মূল প্রতিষ্ঠাতারা পরবর্তীতে তাদের অংশের ৩৯.৯৯% ভাগ মেইল.রু গ্রুপ (আগে ডিজিটাল স্কাই টেকনোলজি) এর কাছে বিক্রি করে দেয়।  এপ্রিল ২০১৪ তে বিরোধের জের ধরে দূরভ প্রধান নির্বাহী কর্মকর্তার পদ থেকে সরে যায় ও দেশ ত্যাগ করে।"No joke as 'Russian Facebook' founder resigns amid dispute (Update)" . Published 1 April 2014. Retrieved 29 February 2016.  Pavel Durov Resigns As Head Of Russian Social Network VK.com, Ukraine Conflict Was The Tipping Point . Published 1 April 2014. Retrieved 29 February 2016.Going, going, gone - Pavel Durov quits VK . Rusbase. Published 2 April 2014. No update time given. Retrieved 29 February 2016.  Founder of Social Network VK Pavel Durov Says Resignation as CEO was April Fools' Prank . The Moscow Times. Published at midnight Moscow Time (MST) on 4 April 2014. Last modified at 7:26 MST. Retrieved 29 February 2016. দুরভ বলে ভিকে এখন পুতিনের নিয়ন্ত্রনাধীন। ২০১৩-১৪ এর দিকের ইউরোমেইডেন আন্দোলনের সাথে ব্যাপারটা জড়িত বলে ধারণা করা হয়।  আরো দেখুন  রাশিয়ায় ইন্টারনেট সামাজিক যোগাযোগ সাইটসমূহের তালিকা ১০০ মিলিয়ন নিয়মিত ব্যবহারকারী সমৃদ্ধ ভার্চুয়াল সম্প্রদায়সমূহের তালিকা  টীকাসমূহ   তথ্যসূত্র   বিষয়শ্রেণী:ইন্টারনেট বিষয়শ্রেণী:ওয়েবসাইট বিষয়শ্রেণী:ইন্টারনেট কোম্পানি বিষয়শ্রেণী:ভিকে বিষয়শ্রেণী:রুশ ওয়েবসাইট বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার বিষয়শ্রেণী:বাডা সফটওয়্যার বিষয়শ্রেণী:ব্ল্যাকবেরি সফটওয়্যার বিষয়শ্রেণী:ব্লগ হোস্টিং সেবা বিষয়শ্রেণী:রুশ ইন্টারনেট কোম্পানি বিষয়শ্রেণী:২০০৬-এ প্রতিষ্ঠিত ইন্টারনেট সম্পত্তি বিষয়শ্রেণী:আইওএস সফটওয়্যার বিষয়শ্রেণী:বহুভাষী ওয়েবসাইট বিষয়শ্রেণী:অনলাইন গেমিং সেবা বিষয়শ্রেণী:ছবি শেয়ারিং বিষয়শ্রেণী:সামাজিক তথ্য প্রক্রিয়াজাতকরণ বিষয়শ্রেণী:সামাজিক যোগাযোগ ব্যবস্থা বিষয়শ্রেণী:সামাজিক যোগাযোগের ওয়েবসাইট বিষয়শ্রেণী:ছাত্র সংস্কৃতি বিষয়শ্রেণী:সিম্বিয়ান সফটওয়্যার বিষয়শ্রেণী:যেসব ওয়েবসাইট উইকিপিডিয়াকে প্রতিফলিত করে বিষয়শ্রেণী:উইন্ডোজ ফোন সফটওয়্যার বিষয়শ্রেণী:২০০৬-এ সূচনা বিষয়শ্রেণী:রুশ মার্কা বিষয়শ্রেণী:সামাজিক যোগাযোগ মাধ্যম
অরোরা বিশ্ববিদ্যালয় (, ) ১৯০৩ থেকে ১৯৫২ সাল পর্যন্তJean-Paul Wiest, "Bringing Christ to the nations: shifting models of mission among Jesuits in China." Catholic Historical Review 83.4 (1997): 654-681. সাংহাইয়ের একটি ক্যাথলিক বিশ্ববিদ্যালয় ছিল৷  বিশ্ববিদ্যালয়টি জোসেফ মা জিয়াংবো, এসজে এবং ফ্রেঞ্চ জেসুইটরা ২৭ ফেব্রুয়ারি, ১৯০৩ তারিখে প্রতিষ্ঠা করে৷ ১৯০৫ সালে মা ফুদান বিশ্ববিদ্যালয় প্রতিষ্ঠার জন্য পদত্যাগ করেন, এবং এরপর কমিউনিস্ট বিপ্লব পর্যন্ত অরোরা ফরাসি জেসুইটদের দ্বারা পরিচালিত হয়৷ ১৯০৮ সাল থেকে, এটি সাংহাই এর ফ্রেঞ্চ কনসেশনে অবস্থিত ছিল৷ Ruth Hayhoe, "Towards the Forging of a Chinese University Ethos: Zhendan and Fudan, 1903-1919," The Chinese Quarterly, 94 (June, 1983), 323-341. “১৯৪০-এর দশকে, প্রতিষ্ঠানটি সাংহাইয়ের বেসরকারি বিশ্ববিদ্যালয়ের মধ্যে বৃহত্তম না হলেও অন্যতম বৃহত্তম হয়ে ওঠে এবং এতে আইন, চিকিৎসা, বিজ্ঞান, ফলিত বিজ্ঞান এবং সাহিত্যের অনুষদ অন্তর্ভুক্ত ছিল, সাথে একটি প্রস্তুতিমূলক কোর্স, মহিলা কলেজ, নার্সিং প্রোগ্রাম, ডেন্টাল প্রশিক্ষণ, একটি বিখ্যাত প্রাকৃতিক বিজ্ঞান যাদুঘর (লে মুসি হিউডে), এবং সাংহাই এবং জিয়াননান জুড়ে অন্যান্য শহরে বেশ কয়েকটি সংশ্লিষ্ট কলেজ এবং লাইসি ছিলো৷”Steven Pieragastini, “A French University in China? The Forgotten History of Zhendan University (L’Universitél’Aurore, 震旦大學 Zhendan daxue)” Outre-Mers, Revue d'histoire (No. 394-395, 1er semestre), p. 87.  ১৯৫২ সালে, অরোরা ইউনিভার্সিটি ইস্ট চায়না নরমাল ইউনিভার্সিটি এবং ফুদান ইউনিভার্সিটিতে একীভূত হয়৷ তবে রসায়ন বিভাগ নতুন প্রতিষ্ঠিত ইস্ট চায়না ইনস্টিটিউট অফ কেমিক্যাল টেকনোলজির সাথে একীভূত হয় এবং মেডিকেল স্কুলটি সাংহাই সেকেন্ড মেডিকেল কলেজে যোগ দেয়৷   উল্লেখযোগ্য প্রাক্তন ছাত্র    ইয়োসেফ তেকোহ, নেগেভের বেন-গুরিওন বিশ্ববিদ্যালয়ের সাবেক প্রেসিডেন্ট   তথ্যসূত্র   বিষয়শ্রেণী:১৯০৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:প্রথাগত চীনা ভাষার লেখা থাকা নিবন্ধ বিষয়শ্রেণী:১৯০৩-এ চীনে প্রতিষ্ঠিত বিষয়শ্রেণী:১৯৫২-এ বিলুপ্ত শিক্ষাপ্রতিষ্ঠান বিষয়শ্রেণী:সাংহাইয়ের বিলুপ্ত বিশ্ববিদ্যালয় এবং কলেজ বিষয়শ্রেণী:১৯০৩-এ প্রতিষ্ঠিত বিশ্ববিদ্যালয় ও কলেজ
থাম্ব| পাকিস্তানের সুপ্রিম কোর্ট পাকিস্তানের প্রধান বিচারপতি ( CJP হিসাবে আদ্যক্ষর ;    , মুন্সিফ-এ-আজম পাকিস্তান ) পাকিস্তানের সুপ্রিম কোর্টের প্রধান বিচারপতি এবং পাকিস্তানের বিচার বিভাগের সর্বোচ্চ পদস্থ কর্মকর্তা।  পাকিস্তানের সুপ্রিম কোর্টের ১৭ জন বিচারপতির মধ্যে জ্যেষ্ঠ বিচারপতি।   পাকিস্তানের ফেডারেল কোর্ট ১৯৪৮ সালের ফেব্রুয়ারিতে গভর্নর-জেনারেল জিন্নাহর আদেশে প্রতিষ্ঠিত হয়েছিল। ১৯৫৬ সাল পর্যন্ত, প্রধান বিচারপতি এবং সিনিয়র বিচারপতিরা 'ফেডারেল বিচারক' উপাধিতে পরিচিত ছিলেন এবং ফেডারেল রাজধানী করাচিতে অবস্থান সত্ত্বেও পাকিস্তানের ফেডারেল কোর্ট লাহোর হাইকোর্টের একটি শাখার বাইরে কাজ করত। ১৯৫৬ সালের মার্চ মাসে পাকিস্তানের প্রথম সংবিধান প্রণয়নের ফলে এটিকে 'পাকিস্তানের সুপ্রিম কোর্ট' হিসাবে নতুনভাবে সাজানো হয়।   প্রধান বিচারপতি হলেন দেশের আদালত ব্যবস্থার প্রধান প্রশাসনিক কর্মকর্তা এবং সর্বোচ্চ বিচার বিভাগীয় কর্মকর্তা, ফেডারেল শরীয়ত আদালতের প্রধান বিচারপতির থেকে অবিলম্বে উপরে, এবং ফেডারেল বিচারিক নীতি তত্ত্বাবধানের জন্য এবং সুপ্রিম কোর্টে বিচারিক কার্য পরিচালনার জন্য দায়ী। Article 176 in The Judicature Chapter 2 of Part VII of the Constitution of Pakistan Article 175A in Chapter 1: The Courts. Part VII: The Judicature of the Constitution of Pakistan  প্রধান বিচারপতি নিয়োগের জন্য মনোনয়ন পাকিস্তানের প্রধানমন্ত্রী দ্বারা করা হয়, এবং চূড়ান্ত নিয়োগ পাকিস্তানের রাষ্ট্রপতি দ্বারা নিশ্চিত করা হয়। Article 175A(12)-175A(13) Chapter 1: The Courts. Part VII: The Judicature of the Constitution of Pakistan  আদালতের সামনে মৌখিক যুক্তিতে সভাপতিত্ব করে, প্রধান বিচারপতির সুপ্রিম কোর্টের বৈঠকের উপর গুরুত্বপূর্ণ এজেন্ডা নির্ধারণের ক্ষমতা রয়েছে। আধুনিক ঐতিহ্যে, প্রধান বিচারপতির পাকিস্তানের রাষ্ট্রপতির শপথ গ্রহণের আনুষ্ঠানিক দায়িত্ব রয়েছে। Article 178 in the Chapter 2: The Supreme Court of Pakistan of Part VII: The Judicature of Constitution of Pakistan  প্রথম প্রধান বিচারপতি ছিলেন স্যার আব্দুল রশিদ ।   বর্তমান প্রধান বিচারপতি কাজী ফয়েজ ঈসা, ১৭ সেপ্টেম্বর ২০২৩ সাল থেকে দায়িত্ব পালন করছেন।   প্রধান বিচারপতিদের তালিকা  পাকিস্তানের সবচেয়ে দীর্ঘকালীন প্রধান বিচারপতি ছিলেন মোহাম্মদ হালিম মোট ৩,২০৫ দিন। সবচেয়ে কম সময়ের জন্য প্রধান বিচারপতি ছিলেন মুহাম্মদ শাহাবুদ্দিন । ইফতিখার মুহম্মদ চৌধুরীই একমাত্র বিচারপতি যিনি টানা তিন মেয়াদে মোট ২,৪৮০ দিন দায়িত্ব পালন করেছেন।   তথ্যসূত্র   বিষয়শ্রেণী:পাকিস্তানি বিচারক বিষয়শ্রেণী:পাকিস্তানের প্রধান বিচারপতি
ইনস্টিটিউট অব হেলথ টেকনোলজি, ঢাকা বা সংক্ষেপে ঢাকা আই.এইচ.টি  বাংলাদেশ সরকারের একটি সরকারি মেডিক্যাল টেকনোলজি শিক্ষা প্রতিষ্ঠান, যা ঢাকার মোহাখালী এলাকায় অবস্থিত। এখানে মেডিকেল টেকনোলজির বিভিন্ন শাখায় ডিপ্লোমা ও বি.এসসি কোর্স চালু রয়েছে।   ইতিহাস  এই প্রতিষ্ঠানটি ১৯৬৩ সালে তৎকালীন পূর্ব পাকিস্তান সরকার কর্তৃক প্রতিষ্ঠিত হয়। প্রাথমিকভাবে এটি "প্যারামেডিক্যাল ইনস্টিটিউট" নামে পরিচিত ছিল এবং শুধুমাত্র স্যানিটারি ইন্সপেক্টরশিপ ট্রেনিং (SIT) কোর্স চালু ছিল, যেখানে ৩০ জন শিক্ষার্থী ভর্তি হয়েছিল। পরবর্তীতে বিভিন্ন শাখা ও কোর্স চালু করে এটি দেশের অন্যতম প্রধান স্বাস্থ্য প্রযুক্তি শিক্ষা প্রতিষ্ঠানে পরিণত হয়েছে।    শিক্ষাক্রম   ডিপ্লোমা কোর্সসমূহ   স্টেট মেডিকেল ফ্যাকাল্টি অব বাংলাদেশ এর অধীনে: ডিপ্লোমা মেডিকেল টেকনোলজি  ল্যাবরেটরি মেডিসিন  স্যানিটারি ইন্সপেকশন  ডেন্টিস্ট্রি  ফিজিওথেরাপি    রেডিওলজি ও ইমেজিং    রেডিওথেরাপি    অপারেশন থিয়েটার অ্যাসিস্ট্যান্ট    ইনসেনটিভ কেয়ার অ্যাসিস্ট্যান্ট     বাংলাদেশ ফার্মেসি কাউন্সিল এর অধীনে:    ফার্মেসিতে ডিপ্লোমা (ডিপ্লোমা ইন ফার্মেসি)     বি.এসসি কোর্সসমূহ     ঢাকা বিশ্ববিদ্যালয়ের মেডিসিন অনুষদের অধীনে:    ল্যাবরেটরি মেডিসিনে বিএসসি    রেডিওলজি ও ইমেজিং-এ বিএসসি    ফিজিওথেরাপিতে বিএসসি    অনুমোদন  ডিপ্লোমা কোর্সগুলো বাংলাদেশ রাষ্ট্রীয় চিকিৎসা অনুষদ অনুমোদিত, এবং বি.এসসি কোর্সগুলো ঢাকা বিশ্ববিদ্যালয় এর মেডিসিন অনুষদের অধীনে পরিচালিত হয়।  সুযোগ-সুবিধা  প্রতিষ্ঠানে রয়েছে আধুনিক ল্যাব, লাইব্রেরি, ছাত্রাবাস এবং প্রশিক্ষণের জন্য সরকারি হাসপাতালের সঙ্গে যৌথ সহযোগিতা।  উল্লেখযোগ্য কার্যক্রম  ছাত্র-ছাত্রী ও শিক্ষকবৃন্দ বিভিন্ন সচেতনতামূলক প্রোগ্রাম ও গবেষণাভিত্তিক উপস্থাপনা পরিচালনা করে থাকেন।  তথ্যসূত্র      বহিঃসংযোগ   ওয়েবসাইট     বিষয়শ্রেণী:বাংলাদেশের স্বাস্থ্য প্রযুক্তি প্রতিষ্ঠান বিষয়শ্রেণী:১৯৬৩-এ প্রতিষ্ঠিত শিক্ষাপ্রতিষ্ঠান
স্নেহলতা বিপিন্দদা কোলহে পাতিল ছিলেন কোপারগাঁও (বিধানসভা কেন্দ্র) প্রতিনিধিত্বকারী ১৩তম মহারাষ্ট্র বিধানসভা সদস্য। Election results ২০১২ সালের মহারাষ্ট্র বিধানসভা নির্বাচনে তিনি জাতীয়তাবাদী কংগ্রেস পার্টির আশুতোষ অশোকরাও কালের কাছে পরাজিত হন।    পাদটীকা   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মহারাষ্ট্রের ভারতীয় জনতা পার্টির রাজনীতিবিদ বিষয়শ্রেণী:আহমেদনগর জেলার ব্যক্তি বিষয়শ্রেণী:মহারাষ্ট্র বিধানসভার সদস্য ২০১৪-২০১৯ বিষয়শ্রেণী:১৯৭৫-এ জন্ম
হলদি নদী কংসাবতী ও কেলেঘাই নদীর যুগ্ম প্রবাহের নাম। কেশবপুরের কাছে দুই নদী মিলিত হয়ে হলদি নদীর উৎপত্তি ঘটেছে। রূপনারায়ণ ও হুগলি নদীর মিলনস্থলের অদূরে হলদি হুগলি নদীতে মিশেছে।নদীটির মোট দৈর্ঘ্য ২৪ কিমি। হলদি নদীর অববাহিকাটির মোট আয়তন ১০,২১০ বর্গ কিলোমিটার।  ডক্টর বিধানচন্দ্র রায়ের পরিকল্পনামাফিক এই হলদি নদীর মোহনার কাছেই বাংলার নতুন বন্দর-নগরী হলদিয়া  ও হলদিয়া বন্দর  গড়ে উঠেছে।  তথ্যসূত্র  বিষয়শ্রেণী:পূর্ব মেদিনীপুর জেলার নদী বিষয়শ্রেণী:বাংলার নদী বিষয়শ্রেণী:পশ্চিমবঙ্গের নদী
সবুজ টিয়া (বৈজ্ঞানিক নাম:Psittacula krameri) টিয়া প্রজাতির অতিপরিচিত ও সুদর্শন পাখি। সবুজ টিয়া সহজেই পোষ মানে এবং মানুষের মতো করে কথা বলতে পারে। এরা সাধারণত বন, বৃক্ষবহুল এলাকা, প্রশস্ত পাতার বন, আর্দ্র পাতাঝরা বন, খোলা বন, পাহাড়ি বন, চা বাগান, বসতবাড়ির বাগান, আবাদি জমি, পুরান বাড়িতে বসবাস ও বিচরণ করে।সবুজ টিয়া ,সৌরভ মাহমুদ, দৈনিক প্রথম আলো। ঢাকা থেকে প্রকাশের তারিখ: ২১-০৩-২০১৩ খ্রিস্টাব্দ। বাংলাদেশের বন্যপ্রাণী আইনে এ প্রজাতিটি সংরক্ষিত।   খাদ্য  thumb|left|150px|সবুজ টিয়ার ছানা গর্তের মধ্যে। খাদ্যতালিকায় আছে পত্রগুচ্ছ, ফুল, ফল, লতাপাতা, বীজ ও ফলের মিষ্টি রস। ধানখেতের পাকা ধানও সবুজ টিয়ারা খায়।   আকার  thumb|left|150px|সবুজ টিয়ার মধ্যে ঠোঁটের বন্ধন। সবুজ টিয়া কলাপাতা-সবুজ রঙের সুদর্শন পাখি। দেহের দৈর্ঘ্য ৪২ সেন্টিমিটার, ওজন ১৩০ গ্রাম। সামান্য কিছু পালক ছাড়া পুরো দেহই সবুজ। ঠোঁট লাল, নিচের দিকে বড়শির মতো বাঁকানো। চোখ হলদে-সাদা। ছেলেপাখি ও মেয়েপাখির গলায় ভিন্ন রঙের দাগ আছে। ছেলেপাখির থুতনিতে কালো রেখা, গলা ও ঘাড়ের পেছনে গোলাপি পাটল বর্ণ। মেয়েপাখির ঘাড় পান্না সবুজে ঘেরা।   স্বভাব  সবুজ টিয়া সচরাচর ছোট দলে থাকে, তবে জোড়ায়ও দেখা যায়। অনেক টিয়া একসঙ্গে মিলে রাত কাটায়। সচরাচর পুনঃ পুনঃ উচ্চ স্বরে ডাকে।    চিত্রশালা    তথ্যসূত্র    বহিঃসংযোগ    Indian Ringneck website   Rose-ringed Parakeet in California  Oriental Bird Images: Rose-ringed Parakeet  Photos of Rose-ringed Parakeet in the wild  In Internet Bird Collection   বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি বিষয়শ্রেণী:১৭৬৯-এ বর্ণিত পাখি বিষয়শ্রেণী:দক্ষিণ এশিয়ার পাখি বিষয়শ্রেণী:সাহারা-নিম্ন আফ্রিকার পাখি বিষয়শ্রেণী:সিট্টাকুলা
জয়ন্তিকা এক্সপ্রেস (ট্রেন নং ৭১৭/৭১৮) বাংলাদেশ রেলওয়ে পরিচালিত ঢাকা থেকে সিলেট রেলওয়ে স্টেশন পর্যন্ত চলাচলকারী একটি আন্তঃনগর ট্রেন। এটি বাংলাদেশের দ্রুত ও বিলাসবহুল ট্রেন গুলোর একটি। বাংলাদেশ রেলওয়ের অধীনে ঢাকা-সিলেট রুটে জয়ন্তিকা এক্সপ্রেস ছাড়াও পারাবত এক্সপ্রেস, উপবন এক্সপ্রেস ও কালনী এক্সপ্রেস চলাচল করে।  ইতিহাস রাষ্ট্রপতি হুসেইন মুহাম্মদ এরশাদ-এর শাসনামলে বাংলাদেশে সর্বপ্রথম আন্তঃনগর ট্রেনের যাত্রা শুরু হয়। প্রথম দিকে যে কয়েকটি আন্তঃনগর উদ্বোধন হয় তার মধ্যে জয়ন্তিকা অন্যতম। জয়ন্তিকা এক্সপ্রেস উদ্বোধন করা হয় ১৩ই মে ১৯৮৬ খ্রিস্টাব্দে।  সময়সূচী (বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫৩তম সময়সূচী অনুযায়ী, যা ২০২৩ সালের ১লা ডিসেম্বর হতে কার্যকর।) ট্রেন নংউৎসপ্রস্থানগন্তব্যপ্রবেশসাপ্তাহিক ছুটি৭১৭কমলাপুর১১:১৫সিলেট১৯:০০মঙ্গলবার ৭১৮সিলেট১২:০০কমলাপুর১৯:১৫বৃহষ্পতিবার  যাত্রাবিরতি (অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর) জয়ন্তিকা এক্সপ্রেস এর যাত্রাবিরতিসমূহ ঢাকা বিমানবন্দর রেলওয়ে স্টেশন আশুগঞ্জ ব্রাহ্মণবাড়িয়া আজমপুর  মুকুন্দপুর  হরষপুর মনতলা নোয়াপাড়া  শাহজীবাজার শায়েস্তাগঞ্জ শ্রীমঙ্গল ভানুগাছ কুলাউড়া মাইজগাঁও  রোলিং স্টক  বর্তমানে এই ট্রেনটিকে ইন্দোনেশিয়ান পিটি ইনকা রেক বা কোচ দ্বারা পরিচালনা করা হয়। এই ট্রেনটিতে ১৪টি বগি রয়েছে, যার মধ্যে ২টি গার্ড কার+শোভন চেয়ার+খাবার গাড়ি , ২টি এসি চেয়ার, ১টি এসি স্লিপার , ১টি পাওয়ার কার, ৮টি শোভন চেয়ার বগি।  তথ্যসূত্র  বিষয়শ্রেণী:বাংলাদেশের আন্তঃনগর ট্রেন বিষয়শ্রেণী:বাংলাদেশের নামযুক্ত যাত্রীবাহী ট্রেন বিষয়শ্রেণী:সিলেট জেলার পরিবহন
মঞ্জু ত্যাগী একজন ভারতীয় রাজনীতিবিদ এবং ভারতের উত্তরপ্রদেশের ১৭তম ও ১৮তম বিধানসভার সদস্য। তিনি উত্তরপ্রদেশের লখিমপুর খেরি জেলার ' শ্রী নগর ' নির্বাচনী এলাকার প্রতিনিধিত্ব করছেন।   রাজনৈতিক জীবন  ত্যাগী ভারতীয় জনতা পার্টির প্রার্থী হিসেবে উত্তরপ্রদেশ বিধানসভা নির্বাচনে প্রতিদ্বন্দ্বিতা করেন এবং তার নিকটতম প্রতিদ্বন্দ্বী সমাজবাদী পার্টির মীরা বানোকে ৫৪,৯৩৯ ভোটের ব্যবধানে পরাজিত করেন।   পদসমূহ  # থেকে থেকে অবস্থান মন্তব্য ০১ মার্চ ২০১৭ দায়িত্বপ্রাপ্ত সদস্য, ১৭তম বিধানসভা    তথ্যসূত্র   বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:উত্তরপ্রদেশ বিধানসভার নারী সদস্য বিষয়শ্রেণী:উত্তরপ্রদেশ বিধানসভার সদস্য ২০২২-২০২৭ বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:উত্তরপ্রদেশ বিধানসভার সদস্য ২০১৭-২০২২ বিষয়শ্রেণী:লখিমপুর খেরি জেলার ব্যক্তি
500px|thumb|right|পর্নোগ্রাফি আইনের বৈশ্বিক মানচিত্র: মধ্য প্রাচ্যে পর্নোগ্রাফি কিছুটা ন্যূনতম নথিভুক্ত এবং পণ্ডিতদের দ্বারাই এর কিছু গবেষণা করা হয়েছে।  যদিও এই অঞ্চলের অনেক দেশে পর্নোগ্রাফির সম্প্রচার এবং ইন্টারনেটে প্রবেশযোগ্যতা নিষিদ্ধ,Gardner, Frank (10 May 2000). Saudis 'defeating' internet porn, BBC News(1 Sept 2014). Lebanese Internet providers to block porn websites , The Daily Star (Lebanon) তবুও এখান থেকে স্যাটেলাইট ডিশের মাধ্যমে পর্নোগ্রাফিতে ব্যাপক প্রবেশাধিকার পাওয়া যায়।(27 Sept 2010). Unveiling the Middle East’s sex industry, Salon  ইরান, ইরাক, সৌদি আরব এবং সংযুক্ত আরব আমিরাত সহ মধ্য প্রাচ্যের প্রায় সকল দেশে পর্নোগ্রাফি অবৈধ। তবে, ব্যাপকভাবে ইন্টারনেট অ্যাক্সেস (বিশেষত ডাউনলোড প্রোগ্রামগুলি) এবং পশ্চিমা চলচ্চিত্রগুলিতে একটি বিশাল আকারের কালো বাজারের অস্তিত্বের কারণে ২০০৭ সালের মাঝামাঝি সংসদে একটি আইন পাস হয়েছিল। গার্ডিয়ান কাউন্সিলের অনুমোদন অনুসারে পর্নোগ্ৰাফিক চলচ্চিত্রগুলো দোষী সাব্যস্ত হলে পর্নোগ্রাফিক চলচ্চিত্র প্রযোজকদের মৃত্যুদণ্ড পর্যন্ত কার্যকর করা হতে পারে।  তুরস্ক, আজারবাইজান, লেবানন এবং ইসরায়েলের মতো মধ্য প্রাচ্যের কয়েকটি দেশে মুষ্টিমেয় ব্যবহারকারীদের জন্য পর্নোগ্রাফি সহজেই পাওয়া যায়; এবং পর্নোগ্রাফি উৎপাদন তুরস্ক, আজারবাইজান এবং ইসরায়েলে আইনিভাবে স্বীকৃত।  http://www.travel-images.com/az-sex.htmlhttp://www.timesofisrael.com/topic/pornography/  লেবাননের জাতীয় সংবাদ সংস্থা অনুসারে ২০১১ সালের সেপ্টেম্বর মাসে লেবাননের একটি দলকে লেবাননের সাধারণ নিরাপত্তা বাহিনী গ্রেফতার করে। এই দলটি লেবাননের বিভিন্ন অঞ্চলের অপ্রাপ্তবয়স্কদের কাছে ডিভিডিতে পর্নোগ্রাফিক চলচ্চিত্র বিক্রি করতো।   আরও দেখুন    তুরস্কে পর্নোগ্রাফি  আজারবাইজানে পর্নোগ্রাফি  মালদ্বীপে পর্নোগ্রাফি  ফিলিপাইনে পর্নোগ্রাফি  ভুটানে পর্নোগ্রাফি   তথ্যসূত্র   বিষয়শ্রেণী:মধ্যপ্রাচ্যের সংস্কৃতি বিষয়শ্রেণী:মধ্যপ্রাচ্যে পর্নোগ্রাফি
thumb|ইতালির বোলোগনায় গডস অফ মেটাল উৎসবে (২০০৮) কারকাস ব্যান্ড  মেলোডিক ডেথ মেটাল ডেথ মেটাল জন্‌রা (Genre) বা ধারার একটি উপধারা ।  ডেথ মেটালের ভোকালের ধরন হেভি মেটাল থেকেও রুক্ষ, গিটারের কাজ আরো বেশি তীক্ষ্ন ড্রামের কাজে রয়েছে প্রচন্ডতা। ডেথ মেটালের মেলো উপধারায় রয়েছে সত্যিকার অর্থেই মেলোডির ব্যবহার। ড্রামিং এ দুর্দান্ত ছন্দ, গিটারের রিফে অনুপম সুরের দ্যোতনা- এগুলো মেলো-ডেথ মেটালের কিছু বিশেষ গুণাবলি।   উল্লেখযোগ্য মেলোডিক ডেথ মেটাল ব্যান্ড    আমন আমার্থ  আর্চ এনিমি  অ্যাট দা গেটস  অ্যাট্রসিটি  বিহাইন্ড দা সিনারি  বিয়ন্ড শ্যাডোস  ক্যালেনিশ সার্কল  কারকাস   চিলড্রেন অফ বোডম  সেরিমোনিয়াল ওথ  ডার্ক ট্রাংকুইলিটি  ডারকেইন  ডেটোনেশন  ডিয়াবলো  এজ অফ স্যানিটি  এনফোরসেকেন  এনার মাই সাইলেন্স  এনটুম্‌ড  ইটার্নাল টিয়ার্স অফ সরো   একজালটেড  হিপক্রিসি  ইলডিসপোজড  ইন ফ্লেমস  ইনসমনিয়াম  কালমাহ   মার্সেনারি  মুনফল  মোর্স প্রিন্সিপিয়াম এস্ট  নাইটরেজ  নর্দার  নুমেনা  নাইট ইন গেলস  অমনিয়াম গ্যাদারাম  ওপেথ  স্কার সিমেট্রি  সেন্টেন্সড   স্কাইফায়ার  সয়েলওয়ার্ক  সোলার ডন  সুইডাকরা  দা ডাস্কফল  আনঅ্যানিমেটেড  উইন্টারসান   গ্রন্থবিবরণী   Ekeroth, Daniel (2008). Swedish Death Metal. Bazillion Points Books.    তথ্যসূত্র   বিষয়শ্রেণী:মেটাল উপধারা বিষয়শ্রেণী:রক সঙ্গীতের প্রকারভেদ বিষয়শ্রেণী:সঙ্গীতের ব্রিটিশ শৈলী
বেন্তো মাতেউস ক্রেপস্কি (; জন্ম: ১০ জুন ১৯৯৯; বেন্তো নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে সৌদি ক্লাব আল নাসেরের এবং ব্রাজিল জাতীয় দলের হয়ে গোলরক্ষক হিসেবে খেলেন।  ২০১৩–১৪ মৌসুমে, মাত্র ১৪ বছর বয়সে, ফুটবল ক্লাব আতলেতিকো পারানায়েন্সের যুব পর্যায়ের হয়ে খেলার মাধ্যমে বেন্তো ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০২০ সালে আতলেতিকো পারানায়েন্সের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।  বেন্তো ২০২৪ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।  প্রারম্ভিক জীবন বেন্তো মাতেউস ক্রেপস্কি ১৯৯৯ সালের ১০ই জুন তারিখে ব্রাজিলের কুরিতিবায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০২৪ সালের ২৩শে মার্চ তারিখে, ২৪ বছর, ৯ মাস ও ১৩ দিন বয়সে, ডান পায়ে ফুটবল খেলায় পারদর্শী বেন্তো ইংল্যান্ডের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন।https://sg.soccerway.com/matches/2024/03/23/world/friendlies/england/brazil/4268141/ তিনি উক্ত ম্যাচের মূল একাদশে অন্তর্ভুক্ত ছিলেন;https://www.worldfootball.net/report/freundschaft-2024-maerz-england-brasilien/ ম্যাচে তিনি ১ নম্বর জার্সি পরিধান করে গোলরক্ষক হিসেবে খেলেছিলেন।https://www.transfermarkt.com/spielbericht/index/spielbericht/4317996 ম্যাচটি ব্রাজিল ১–০ গোলের ব্যবধানে জয়লাভ করেছিল।https://www.national-football-teams.com/matches/report/38672/England_Brazil.html  পরিসংখ্যান আন্তর্জাতিক   দল  সাল  ম্যাচ  গোল ব্রাজিল  ২০২৪  ২  ০ সর্বমোট  ২  ০  তথ্যসূত্র  বহিঃসংযোগ                 বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:কুরিতিবার ব্যক্তি বিষয়শ্রেণী:ফুটবল গোলরক্ষক বিষয়শ্রেণী:ক্লাব আতলেতিকো পারানায়েন্সের খেলোয়াড় বিষয়শ্রেণী:ব্রাজিলের আন্তর্জাতিক ফুটবলার বিষয়শ্রেণী:২০২৪ কোপা আমেরিকার খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পোলীয় বংশোদ্ভূত ব্রাজিলীয় ব্যক্তি বিষয়শ্রেণী:পুরুষ ফুটবল গোলরক্ষক বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:আল নাসর ফুটবল ক্লাবের খেলোয়াড় বিষয়শ্রেণী:ব্রাজিলীয় প্রবাসী পুরুষ ফুটবলার
এফ্রেইম লারকিন (জন্ম ২৭ নভেম্বর ১৯৯৭) একজন পাপুয়া নিউ গিনিয় ট্র্যাক অ্যান্ড ফিল্ড ক্রীড়াবিদ। তিনি ২০১৭ বিশ্ব চ্যাম্পিয়নশিপে পুরুষদের ৪০০ মিটার হার্ডলস বিভাগে প্রতিদ্বন্দ্বিতা করেন। তিনি অস্ট্রেলিয়ায় অনুষ্ঠিত ২০১৮ কমনওয়েলথ গেমসে একই ইভেন্টে অংশ নিয়েছিলেন, যেখানে তিনি ৫২.১৭ সেকেন্ড সময় নিয়েছিলেন কিন্তু ফাইনালে পৌঁছাতে পারেননি। তথ্যসূত্র  বহিঃসংযোগ বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:পাপুয়া নিউ গিনির পুরুষ হার্ডলার বিষয়শ্রেণী:২০১৮ কমনওয়েলথ গেমসের ক্রীড়াবিদ (ট্র্যাক অ্যান্ড ফিল্ড) বিষয়শ্রেণী:কমনওয়েলথ গেমসে পাপুয়া নিউ গিনির ক্রীড়াবিদ বিষয়শ্রেণী:জন্মস্থান অনুপস্থিত (জীবিত ব্যক্তি) বিষয়শ্রেণী:প্যাসিফিক গেমসে পাপুয়া নিউ গিনির হয়ে রৌপ্য পদক বিজয়ী বিষয়শ্রেণী:প্যাসিফিক গেমসে পাপুয়া নিউ গিনির হয়ে ব্রোঞ্জ পদক বিজয়ী বিষয়শ্রেণী:প্যাসিফিক গেমসে অ্যাথলেটিকসে পদক বিজয়ী
থাম্ব|গফরগাঁওয়ে আবদুল জব্বারনগরের প্রবেশপথ আবদুল জব্বার (১১ অক্টোবর ১৯১৯ - ২১ ফেব্রুয়ারি ১৯৫২) ছিলেন পূর্ববঙ্গের একজন বাংলা ভাষা আন্দোলনকারী বাঙালি যিনি পাকিস্তানের রাষ্ট্রভাষা হিসেবে বাংলাকে স্বীকৃতির দাবিতে তৎকালীন পূর্ব পাকিস্তানে সৃষ্ট বাংলা ভাষা আন্দোলনে ১৯৫২ সালে নিহত হন। বাংলাদেশে রাষ্ট্রীয়ভাবে তাকে শহিদ হিসেবে ভূষিত করা হয়। তিনি ভাষা আন্দোলনের ২য় শহিদ।   জন্ম ও প্রাথমিক জীবন  জব্বার জন্ম ১৩২৬ বাঙ্গাব্দের ২৬ আশ্বিন ১৯১৯ সালের ১১ অক্টোবর ময়মনসিংহ জেলার গফরগাঁও উপজেলার পাঁচুয়া গ্রামে একটি বাঙালি মুসলিম পরিবারে জন্মগ্রহণ করেন।জন্মগ্রহণ করেন। তার পিতার নাম হাসান আলী এবং মাতার নাম সাফাতুন নেছা। তার অন্য ভাইদের নাম হচ্ছে - আবদুল কাদের ও এ,এইচ,এম আসাদ (নয়ন)। তিনি স্থানীয় ধোপাঘাট কৃষ্টবাজার প্রাথমিক বিদ্যালয়ে কিছুকাল অধ্যয়নের পরে দারিদ্র্যের কারণে লেখাপড়া ত্যাগ করে পিতাকে কৃষিকাজে সাহায্য করেন। পনের বছর বয়সে গৃহত্যাগ করেন।   কর্মজীবন  জব্বার গৃহত্যাগ করে নারায়ণগঞ্জে এসে সেখানে জাহাজ ঘাটে এক ইংরেজ ব্যবসায়ীর সান্নিধ্যে আসেন। ব্যবসায়ী তাকে একটি চাকুরি দিয়ে বার্মায় (বর্তমান মায়ানমার) পাঠান। সেখানে দশ-বারো বছর অবস্থান করেন। পরবর্তীতে নিজ গ্রামে ফিরে আসেন। দেশে ফেরার পর পাকিস্তান ন্যাশনাল গার্ডে (পিএনজি) যোগদান করেন। পিএনজি ভেঙ্গে দেওয়া হলে পরবর্তীকালে তিনি আনসার বাহিনীতে যোগদান করেন। ময়মনসিংহ থেকে প্রশিক্ষণ শেষে নিজ গ্রামে ‘আনসার কমান্ডার’ হিসেবে কাজ করেন।   ভাষা আন্দোলন  আবদুল জব্বারের পুত্র (মুক্তিযোদ্ধা বাদল) জন্ম হওয়ার কিছুকাল পরে তার শাশুড়ি ক্যান্সারে আক্রান্ত হন। শাশুড়িকে নিয়ে ১৯৫২ সালের ২০শে ফেব্রুয়ারি ঢাকায় আসেন। হাসপাতালে তার শাশুড়িকে ভর্তি করে আবদুল জব্বার ঢাকা মেডিকেল কলেজ হাসপাতালের ছাত্রদের আবাসস্থল (ছাত্র ব্যারাক) গফরগাঁও নিবাসী সিরাজুল ইসলামের রুমে (২০/৮) উঠেন। ২১ ফেব্রুয়ারি ছাত্ররা ১৪৪ ধারা ভঙ্গ করে মিছিল বের করে। মিছিলটি ঢাকা মেডিকেল কলেজ প্রাঙ্গণে আসলে জব্বার তাতে যোগদান করেন। এ সময় আন্দোলনকারীদের উপর পুলিশ গুলি বর্ষণ করে এবং জব্বার গুলিবিদ্ধ হন। ছাত্ররা তাকে হাসপাতালে নিয়ে গেলে রাতে তিনি মৃত্যুবরণ করেন। তাকে যারা হাসপাতালে নিয়ে যান, তাদের মধ্যে ছিলেন ২০/৮ নম্বর কক্ষের সিরাজুল হক।একুশের ইতিহাস আমাদের ইতিহাস - আহমদ রফিক; পৃষ্ঠা: ৩৯-৪০ তাকে আজিমপুর কবরস্থানে সমাহিত দেওয়া হয়। ভাষা শহীদ আবদুল জব্বারের মৃত্যুর পরে তার স্ত্রী ময়মনসিংহের হালুয়াঘাটে চলে যান।   সম্মাননা  মহান ভাষা আন্দোলনে অনবদ্য ভূমিকা রাখায় আবদুল জব্বারকে বাংলাদেশ সরকার ২০০০ সালে একুশে পদক (মরণোত্তর) প্রদান করেন।   চিত্রশালা    আরও দেখুন   ভাষা আন্দোলন  একুশে পদক  আবদুস সালাম (ভাষা শহীদ)  আবুল বরকত  রফিকউদ্দিন আহমদ  শফিউর রহমান   তথ্যসূত্র    বহিঃসংযোগ     বিষয়শ্রেণী:১৯১৯-এ জন্ম বিষয়শ্রেণী:১৯৫২-এ মৃত্যু বিষয়শ্রেণী:ভাষা আন্দোলনে একুশে পদক বিজয়ী বিষয়শ্রেণী:বাংলা ভাষা আন্দোলনের সক্রিয় কর্মী বিষয়শ্রেণী:ময়মনসিংহের বিপ্লবী বিষয়শ্রেণী:বাংলা ভাষা আন্দোলনে শহীদ বিষয়শ্রেণী:আজিমপুর গোরস্থানে সমাধিস্থ বিষয়শ্রেণী:২০শ শতাব্দীর বাঙালি
য়া সিং ফা (ইংরাজী ভাষা:Ya Sing Pha) ছিলেন তাঈ আহোমদের জন্য একজন পূজনীয় পূর্বপুরুষ যাকে জ্ঞান, ব্যাকরণ প্রণেতা , শিল্পী এবং সাহিত্যের প্রণেতা বলে ধরা হয়। তিনি উচ্চ সাহিত্যের প্রণেতা ছিলেন। তাঈ সাহিত্যের বৃদ্ধি এবং বিকাশে তাঁর যথেষ্ট অবদান আছে বলে ধরা হয়। তিনি ফা তু সিং ফ্রঙ হমক বিশ্বব্রহ্মাণ্ডের সূত্রপাত বলে উল্লেখ করেছিলেন এবং সেই প্রথা অনুসারে আজও ফ্রালুং ধর্মের পন্থীরা ফা তু সিং ফ্রঙ হমক বিশ্বাস করেন।  য়া সিং ফার উপদেশ যখন আহোম পূর্বপুরুষ খুনলুং এবং খুনলাই মৌঙ ফি (বর্তমান চীনৈর বাই-য়ুরা বসবাস করা স্থান) ছেড়ে মৌঙ রি (বর্তমান চিনের চিপ-চং-পান-না) নেমে এসেছিলেন তখন য়া-সিং-ফাই উপদেশ দিয়েছিলেন - তোমালোকে শাসন করিব গৈ মৌঙ ফির শাসক ফা-নুরো লেংডনক পাহরি নাযাবা তোমালোকর রাজ কারেংটো শিঙরী কাঠেরে সাজিবা এই কাঠেরেই কং লৌঙ (বরঢোল) সাজিবা আভিষেকর সময় চুম ফা রৌঙ চেং মৌঙক ডিঙিত ওলমাই লবা এইমত বলে চেং ফা বড় রাজকোঁয়র খুনলুঙকে  চুম ফা রৌঙ চেং মৌঙকে লেংডন থেকে এনে দিয়েছিলেন যেটি বংশক্রমে চাওলুং চুকাফাই পান এবং এনে আসামে স্থাপন করেন।  সাথে দেখুন আহোম জনগোষ্ঠী আহোম রাজবংশ আহোম সাম্রাজ্য তথ্যসূত্র   উৎস প্রসঙ্গ           বিষয়শ্রেণী:আহোম রাজ্য